Tiszavasvári Város Önkormányzata

Képviselő-testületének

10/2012. (I. 19.) Kt. számú 

határozata

a Tiszavasvári Ifjúsági Tábor üzemeltetésére létrejött megállapodás Mákvirág Centrum Egyesület általi felmondása
Tiszavasvári Város Önkormányzata a Magyarország helyi önkormányzatairól szóló 2011. évi CLXXXIX. tv. 107. §-ában biztosított hatáskörében eljárva az alábbi határozatot hozza:

A Képviselő-testület 

1.) tudomásul veszi a tiszavasvári, 5702/6 helyrajzi számú Ifjúsági Tábor üzemeltetésére – Tiszavasvári Város Önkormányzatával 2006. január 18. napján – létrejött, többször módosított bérleti szerződés Mákvirág Centrum Egyesület (4440 Tiszavasvári, Árpád u. 12. sz.) által 2012. január 1. napjával történő felmondását, 60 napos felmondási idővel.

2.) a bérleti szerződés V/3. pontjában kikötött 1.000.000 Ft. kaucióra nem tart igényt. 

3.) kötelezi a Mákvirág Centrum Egyesületet, hogy az Ifjúsági Tábor területét 2012. február 29. napján, a bérleti szerződés VII/4. pontjának megfelelően a bérleményt rendeltetésszerű használatra alkalmas állapotban és felszereléssel adja vissza, a bérleti szerződés VI/1. pontjának figyelembe vételével, azaz a bérlő által az üzemszerű működés, működtetés körében vásárolt ingóságokat bérlő köteles a bérleményben meghagyni.

4.) kötelezi továbbá a Mákvirág centrum Egyesületet arra, hogy a jogszabályi előírások figyelmen kívül hagyásával, építési engedély, és a tulajdonos önkormányzat hozzájárulása nélkül az Ifjúsági Tábor területén megépített lovardát bontsa le, és az eredeti állapotot állítsa helyre a 60 napos felmondási időn belül.

5.) Felkéri a polgármestert, hogy 

a.) a Képviselő-testület döntéséről tájékoztassa a Mákvirág Centrum Egyesületet.

Határidő: azonnal


Felelős: Dr. Fülöp Erik polgármester
b.) gondoskodjon a felmondási idő lejártát követően az Ifjúsági Tábor területének jegyzőkönyv szerinti átvételéről, jelen határozatban foglaltaknak megfelelően.
Határidő: 2012. február 29.

Felelős: Dr. Fülöp Erik polgármester


Dr. Fülöp Erik





Bundáné Badics Ildikó


 polgármester

